Diari Oficial de la Generalitat Valenciana


Sumari del DOGV 4215, del 22-03-2002 (2002/2303)

Notificació al senyor Vicente Pérez Vázquez.
--------------------------------------------

### Dades del document

Número de DOGV
:   4215

Data del DOGV
:   22-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2303


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Vicente Pérez Vázquez. [2002/A2303]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació de la resolució de caducitat al senyor Vicente Pérez Vázquez, ja que no s'ha pogut practicar en el seu domicili.
  
Vist l'expedient iniciat a instància de la senyora Encarnació Campillo Colechá i el senyor Vicente Pérez Vázquez, la resta de dades dels quals s'hi especifiquen, i en el qual consten els següents:
  
Antecedents de fet
  
1. Que, amb data 1 de desembre de 1998, li va ser notificat requeriment per a l'esmena de les objeccions que en aquest li indicaven.
  
2. Que, davant de l'incompliment del requeriment va ser advertit de caducitat, mitjançant escrit notificat en data 22 de maig de 2001, sense que conste que haja sigut complit en el termini de tres mesos, ja que no han sigut esmenades les objeccions següents:
  
- Atés que hi ha rendiments de capital immobiliari en la declaració del impuesto sobre la renta de las personas físicas, haurà d'acreditar a quin bé o béns immobles corresponen, a l'efecte d'això haurà de presentar el rebut de l'impost de béns immobles (IBI) de l'any 1997 i les escriptures de propietat. En cas que l'immoble o immobles hagueren sigut transmesos, haurà d'acreditar-se, mitjançant l'escriptura de venda, o contracte privat, acompanyada de la nota de la seua presentació davant de la Conselleria d'Economia, Hisenda i Administració Pública, a l'efecte de la liquidació de l'impost de transmissions patrimonials i actes jurídics documentats.
  
- De la declaració d'impost sobre la renda de les persones físiques de 1997 que consta en l'expedient, no es dedueix el nombre de perceptors d'ingressos de la unitat familiar, per la qual cosa, i ja que aquesta és una dada imprescindible per a determinar els ingressos familiars ponderats, haurà d'aportar el certificat dels ingressos i les retencions dels membres de la unitat familiar que figuren com a perceptors en la declaració de la renda de l'exercici 97.
  
Fonaments de dret
  
1. L'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, determina la caducitat del procediment iniciat a sol·licitud de l'interessat i, per tant, l'arxiu de l'expedient, en aquells supòsits, com en el present, en els quals la falta de documentació o d'esmena d'objeccions impedeix dictar una resolució expressa de l'expedient.
  
Vist el citat article 92 i els altres concordants de la mencionada Llei 30/1992, resolc:
  
Declarar la caducitat del procediment iniciat a sol·licitud de l'interessat, amb arxiu de totes les actuacions practicades en aquest.
  
Contra la present resolució, que no posa fi a la via administrativa, podrà interposar un recurs d'alçada davant del director general d'Arquitectura i Habitatge, en el termini d'un mes comptador des de l'endemà de la notificació d'aquesta, de conformitat amb el que estableix l'article 114 de la citada Llei 30/1992.